Expoziție de fotografie „Fântânile Olteniei. Arhivă și contemporaneitate”
2026-02-28 09:00 - 17:00 (Europe/Bucharest) | Muzeul Olteniei – Secția de Etnografie – Casa Băniei, Str. Matei Basarab, nr. 16, Craiova, Dolj, România
📌„Fântânile Olteniei. Arhivă și contemporaneitate”
📍 Sectia de Etnografie – Casa Băniei, Craiova
🔷La Casa Băniei – Secția de Etnografie a Muzeului Olteniei Craiova a fost vernisată foto-expoziția temporară „Fântânile Olteniei. Arhivă și contemporaneitate”, menită să aducă în prim-plan o perspectivă complexă asupra timpului și memoriei fântânilor din Oltenia: fântâni cu cumpănă, cu roată, cu structuri de lemn sau piatră, fântâni de hotar sau de răscruce.
📌Expoziția reunește fotografii de arhivă din patrimoniul Muzeului Olteniei și imagini contemporane realizate în cadrul proiectului independent „Fântânile Olteniei”, desfășurat de echipa Omnia Photo începând cu anul 2016, având ca obiectiv cartografierea și documentarea fântânilor de uz comunitar din regiunea Olteniei, ca structuri vernaculare esențiale pentru viața rurală și memoria colectivă.
🏦Proiectul cultural „Fântânile Olteniei” propune o reflecție asupra continuității fragile dintre trecut și prezent și asupra rolului fotografiei ca instrument documentar, istoric și artistic, capabil să conserve și să transmită memoria unor structuri aparent marginale, dar esențiale pentru istoria tăcută a comunităților rurale.
Publicul va putea vedea, în premieră, materiale fotografice analogice alb-negru și fișe de arhivă din perioada 1950–1970, realizate în cadrul campaniilor de cercetare etnografică, alături de imagini din anii 1930 și de fotografii contemporane realizate pe film și în format digital.
✨Expoziția este semnată de fotografii documentariști Cristian Bassa și Dorian Delureanu, cu sprijinul Azero, iar cercetarea antropologică este realizată de Ana-Cristina Irian, cu contribuții etnografice din partea dr. Roxanei Deca, muzeograf Secția de Etnografie a Muzeului Olteniei. Conceptul expozițional este realizat de Roxana Deca și Ana-Cristina Irian, beneficiind de contribuția specialiștilor Muzeului Olteniei, Bogdan Lupu și Teodor Ion Surlin, și invită vizitatorii să observe transformările, continuitățile și contrastele dintre „atunci” și „acum” pentru a determina o experiență reflexivă, în care trecutul documentat fotografic capătă noi sensuri prin raportare la prezent, iar prezentul este îmbogățit de memoria vizuală a istoriei contemporane și etnografice.
🎤Expoziția a fost deschisă de dr. Florin Ridiche, managerul Muzeului Olteniei Craiova, în prezența reprezentanților Omnia.Photo, respectiv Dorian Delureanu și Cristina Irian, cei care au realizat cercetarea de teren în cadrul proiectului cu același nume, reușind, prin efortul depus, să realizeze cartografierea și documentarea fântânilor de uz comunitar din regiunea Olteniei. Despre conținutul și semnificația ritualică a acestor simboluri etnografice a vorbit dr. Roxana Deca, muzeograf – Muzeul Olteniei și curatorul expoziției.
🕰 Expoziția poate fi vizitată la Casa Băniei până la sfârșitul lunii februarie 2026.

Friday Party with DJ Duval
2026-02-27 23:59 - 2026-02-28 05:00
Miezul nopții dă startul la Comitet! Vineri seara, gravitația e opțională, iar vibe-ul e singura regulă. Dacă ești prin Centrul Vechi și vrei o doză serioasă de distracție, ne vedem la bar!

Când: Vineri, 27 Februarie
Ora: 00:00
Unde: Str. Mihail Kogălniceanu Nr. 21

Dirty Nano: The Long Night - No Mercy
2026-02-27 23:00 - 2026-02-28 04:00
Dirty Nano – 27 Februarie – Crush – Sala Maura, Minerva
Cine a spus că nopțile lungi sunt întunecate? Pe 27 februarie le aprindem! 🕯️
Ne vedem la Sala Maura pentru o ediție specială: The Long Night – No Mercy.
Atmosferă de festival, decoruri de film și beat-uri care nu te lasă să stai jos.
🕚 Start party: 23:00
📍 Unde: Sala Maura – Minerva

Prima la Scala - Gală de Operă dedicată Centenarului Elena Teodorini
2026-02-27 20:00 - 22:00 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
Prima la Scala

Gală de Operă dedicată Centenarului Elena Teodorini

Eveniment organizat de Opera Română Craiova în parteneriat cu Archivio Storico Ricordi, Centro Culturale Italo-Romeno Milano, Fundația Elena Teodorini și Teatrul Național Marin Sorescu Craiova, cu sprijinul Primăriei Craiova și al Consiliului Local Municipal

Vineri, 27 februarie 2026, ora 20.00, Teatrul Național „Marin Sorescu”

În anul dedicat centenarului Elena Teodorini, Opera Română Craiova vă invită la o gală de operă care celebrează destinul excepțional al primei mari artiste de origine română care a ajuns pe scena Teatrului Scala din Milano.

Sub conducerea muzicală a maestrului Bruno Nicoli, seara reunește pagini celebre din repertoriul liric internațional, într-un parcurs artistic ce evocă drumul de la începuturile craiovene, la consacrarea pe marile scene ale lumii.

Soliști: Renata Vari, Mariana Bulicanu, Licia Toscano
Voice-over: Anca Țecu

Orchestra și Corul Operei Române Craiova

Regia artistică: Arabela Tănase
Scenografia: Răsvan Drăgănescu

Biletele sunt disponibile online:
https://iticket.ro/event/prima-la-scala
și la agenția Operei Române Craiova de la Sala Polivalentă,
Bulevardul Ilie Balaci nr. 6, tel. 0351.442.471,
agentiadebilete@operacraiova.ro

Concert vocal-simfonic Dansurile polovțiene - dirijor: Iosif Ion Prunner
2026-02-27 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
VINERI, 27 FEBRUARIE 2026, ORA 19:00
Concert vocal-simfonic
ORCHESTRA SIMFONICĂ ȘI CORALA ACADEMICĂ ALE FILARMONICII „OLTENIA”
DIRIJOR: IOSIF ION PRUNNER
Dirijor cor: MIHAIL ȘTEFĂNESCU
În program:
Ludwig van Beethoven: Uvertura „Coriolan”, op. 62
Ludwig van Beethoven: Simfonia nr. 8 în Fa major, op. 93
Piotr Ilici Ceaikovski: Vals din opera „Evgheni Oneghin”
Nikolai Rimski-Korsakov: Poloneză din opera „Noapte de Crăciun” pentru cor și orchestră
Alexander Borodin: Dansurile polovțiene din opera ”Cneazul Igor” pentru cor și orchestră

Lansare de carte „Elena Teodorini. Una diva europea tra Ottocento e Novecento. Il primo soprano romeno alla Scala” - Ida Garzonio & Violeta Popescu
2026-02-27 18:00 - 19:00 | Teatrul Național Craiova – Foaier, Str. A. I. Cuza, nr. 11, Craiova, Dolj, 200585, România
Lansarea cărții „Elena Teodorini. Una diva europea tra Ottocento e Novecento. Il primo soprano romeno alla Scala”, de Ida Garzonio și Violeta Popescu, publicată de editura Rediviva.
Lansarea va avea loc vineri, 27 februarie, de la ora 18.00, în foaierul Teatrului Național Marin Sorescu, în prezența autoarei Violeta Popescu, în dialog cu Florin Popențiu Vlădicescu, strănepotul ilustrei soprane.
Volumul-eveniment este mai mult decât un proiect editorial, este un gest de memorie culturală. Realizat de Centrul Cultural Italo-Român din Milano, cu sprijinul Arhivei Istorice Ricordi și al Operei Române Craiova, volumul reașază în lumină o biografie care a traversat frontiere, epoci și mentalități.
Născută la Craiova, într-o familie care trăia pentru scenă (Teodor și Maria Teodorini, ctitori ai primei trupe de artiști din Craiova), Elena pleacă în 1871 la Conservatorul din Milano. Este începutul unui drum care o va purta prin marile capitale ale Europei până în America de Sud, unde publicul o aclamă, iar presa o consacră. Cartea urmărește, pas cu pas, această devenire – de la entuziasmul începutului, la maturitatea unei artiste care se întoarce definitiv în țară în 1924 și se stinge la București, în 1926.
Construit într-o arhitectură care împletește biografia cu istoria teatrului, cronica muzicală și activitatea pedagogică, volumul propune o reconstrucție atentă și profundă a unei figuri centrale a scenei lirice internaționale. Autoarele, Ida Garzonio și Violeta Popescu, subliniază că acest demers reprezintă o etapă esențială în valorizarea marilor personalități române care au marcat istoria liricii mondiale.
Accesul la eveniment este liber.

Omagiu Marin Sorescu
2026-02-27 11:00 - 13:00 | Biblioteca Județeană Alexandru și Aristia Aman, Str. M. Kogălniceanu, nr. 9, Craiova, Dolj, România
Biblioteca Județeană „Alexandru și Aristia Aman” organizează vineri, 27 februarie, începând cu ora 11:00, evenimentul intitulat „Omagiu Marin Sorescu”.
Cu acest prilej vor fi lansate volumele „Eu și Marin Sorescu”, semnat de Beatrice Silvia Sorescu, „Frânturi de viață”, autor Nicolae Bălașa, precum și „Portative”, scris de Daniela Barbu.
Evenimentul va avea loc in sala „Acad. Dinu C. Giurescu”, în prezența invitaților: Tudor Nedelcea, Dan Lupescu, Mircea Pospai, Nicolae Marinescu, Cătălin Ghițuleasa, Radu Ionete. De asemenea, vor oferi momente artistice, interpretând piese muzicale și recitând versuri invitații: Paliu Aylin Maria, Florescu Carol, Prunoiu Ovidiu, Florescu Sara Maria, Pascu Nicolas, Călin Vlad Constantin.
Moderator al întâlnirii este doamna prof. univ. dr. habil. Gabriela Păsărin.
Participă elevi de la Liceul „Marin Sorescu” și Școala Gimnazială „Traian”, Craiova.
„Eu și Marin Sorescu, autor Beatrice Silvia Sorescu, cuprinde atât memorialistică, cât și poeme ce fac trimitere la numeroase teme întâlnite în literatură. Volumul este un omagiu adus scriitorului Marin Sorescu, acum când acesta ar fi împlinit 90 de ani de viață. Aceste microeseuri prezente aduc în imagine figura lui Sorescu în relațiile cu familia, preocupările sale, momente intime din viața poetului.
Frânturi de viață, autorNicolae Bălașa, este o compilație de fragmente din cărțile anterior publicate, compilație în care autorul le pune într-o anumită ordine, în ideea de a contura spațiul social-politic și cultural al poporului român, în contextul politic internațional. În paginile cărții, dincolo de dramă, există ironie și umor.
Portative, autor Daniela Barbu, tot nepoată de frate a lui Marin Sorescu, este un volum ce îndeamnă la interpretare și trăire, un volum dens în care vibrează lumină cuvântului. Poemele sale substanțializează lumea banalului contingent, căruia îi dă culoare.” – Beatrice Silvia Sorescu, autoarea volumului Eu și Marin Sorescu.

Expoziție „Brâncuși în colecțiile Muzeului Cărții și Exilului Românesc”
2026-02-27 10:00 - 17:00 | Muzeul Cărții și Exilului Românesc, Str. 24 Ianuarie nr. 4, Craiova, Dolj, România
Muzeul Cărții și Exilului Românesc organizează vineri, 20 februarie 2026, la ora 12, vernisajul expoziției „Brâncuși în colecțiile Muzeului Cărții și Exilului Românesc”, ce conține o selecție de volume, corespondență, opere de artă plastică și fotografii din fondul muzeal.
Expoziția face parte din seria manifestărilor organizate cu ocazia împlinirii a 150 de ani de la nașterea marelui sculptor Constantin Brâncuși. Cunoscut drept unul dintre cei mai mari sculptori ai secolului al 20-lea, Constantin Brâncuși s-a născut în data de 19 februarie 1876, la Hobița, în județul Gorj. Pentru a marca împlinirea a 150 de ani de la nașterea celui ce, prin opera sa, influențat profund evoluția sculpturii contemporane și activitatea artiștilor din întreaga lume, 2026 a fost declarat, prin lege, „Anul Constantin Brâncuși” în România.
Expoziția va fi disponibilă la mansarda muzeului și cuprinde următoarele exponate:
✓ Antonovici Constantin, scrisoare către Mihai Niculescu, text olograf, limba română, cu fragmente referitoare la Constantin Brâncuși, datată 10 martie 1976, conține semnătura olografă a expeditorului, locul trimiterii – New York, având atașată o serie de fotografii cu opere de C. Antonovici
✓ Brâncuși Constantin, scrisoare de recomandare pentru Constantin Antonovici, fotocopie, text olograf, limba română, datată 9 mai 1951, locul redactării – Paris, conține semnătura olografă a lui Constantin Brâncuși
✓ Cabanne Pierre, Constantin Brancusi, Paris, Éditions Pierre Terrail, 2002
✓ Comarnesco Petru; Eliade, Mircea; Jianou, Ionel, Témoignages sur Brancusi, Paris, Arted Éditions d’Art, 1967
✓Cantor, Mircea, La partie invisible de l’infini, Paris, Centre Pompidou, Fage Éditions, 2016
✓Caraion Ion, antologie de, Masa Tăcerii. Simposion de metafore la Brâncuşi, București, Editura Univers, 1970, volum deschis la paginile ce reproduc desenul-portret realizat de către Constantin Brâncuși prozatorului irlandez James Joyce
✓Fundoianu Barbu, Priveliști. Poeme, București, Editura Cultura Națională, 1930, volum deschis la pagina ce reproduce un portret realizat lui B. Fundoianu de către C. Brâncuși
✓Giménez Carmen; Gale, Matthew, Constantin Brancusi. The Essence of Things, New York, Guggenheim Museum, 2004
✓Hulten Pontus; Dumitresco, Natalia; Istrati, Alexandre, Constantin Brancusi, Paris, Flammarion, 1995
✓Lemny Doina, Constantin Brâncuşi, Târgu-Jiu, Editura Brâncuşi, 2018
✓Lemny Doina, Brâncuși. Ansamblul monumental de la Târgu Jiu = l’ensemble monumental de Târgu Jiu = the Monumental Ensemble in Târgu Jiu, Târgu-Jiu, Editura Brâncuşi, 2021
✓Paleolog V. G., Tinereţea lui Brâncuşi, București, Editura Tineretului, 1967
✓Pandrea Petre, Brâncuși, amintiri și exegeze. Estetica lui Brâncuşi, București, Editura Vremea, 2009
✓Rezeanu Paul, Brâncuși. Ultimul dac. Trei capitole din viață, Craiova, Autograf MJM, 2015
✓Shanes Eric, Constantin Brancusi, New York, Abbeville Press, 1989
✓Stănculescu Nina, Brâncuşi, Bucureşti, Editura Albatros, 1981
✓Stîrcea-Crăciun, Matei, Tratat de hermeneutică a sculpturii abstracte, perspectiva endogenă. Brâncuși, simbolismul hylesic, Bucureşti, Târgu-Jiu, Editura Institutului Cultural Român, Editura Brâncuşi, 2016
✓Vigner Éric, Brâncuși împotriva Statelor Unite, carte-program realizată de George Banu, București, Editura Curtea Veche, 2016
***
✓Buzdugan Constantza, Constantin Brâncuși, sculptură în ghips patinat, s.l., s.a.
✓Cajal Oana Maria, colaj fotografic prelucrat digital, reprezentându-i pe George Banu și Constantin Brâncuși, s.l., s.a.
✓Fotografie, 9/6,5 cm, reprezentându-i pe Marcel Duchamp, Constantin Brâncuși, Tristan Tzara, s.l., s.n., s.a.
✓Hommage à Brancusi de la sculpture roumaine contemporaine, catalogue de l’exposition organisée dans le cadre des échanges culturels franco-roumains, à Musée Galliera, Paris, Les Presses Artistiques, 1976
✓Iustrată fotografică, 21/15 cm, Constantin Brancusi, Self portrait, 1905, Postcard, s.l., s.n., s.a. (atașată ca material însoțitor la vol. C. Brâncuși, de Petre Oprea, București, Muzeul de Artă al Republicii Socialiste România, 1976)
✓Iustrată fotografică, 15/10,5 cm, Autoportrait dans l’atelier, Paris, Éditions du Centre Pompidou, 1995
✓The Little Review, Quarterly Journal of Art and Letters, New York, 1921 (fotocopie după coperta revistei, originalul publicației fiind expus integral în cadrul Colecției „Basarab Nicolescu” de la parterul instituției

Țara lui Gufi
2026-02-26 19:00 - 20:30 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
De: Matei Vișniec
Versiune scenică: Dan Tudor
Regie, ilustrație și muzică originală: Dan Tudor
Scenografie: Lia Dogaru
Asistență scenografie: Adelina Galiceanu
Coregrafie: Florin Fieroiu
Concept și animație video: Ștefan Triculete, Mihai Manea
Makeup: Minela Popa, Mihaela Guran
Distribuția: Gufi – Nicolae Vicol, Marțafița – Alina Mangra, Iola – Alexandra Francu, Bubi – Nicolae Poghirc, Zeno – Ștefan Cepoi, Lulu – Angel Rababoc, Macabril – Cosmin Rădescu/Dragoș Măceșanu, Slujitor și Bucătar – Gabriel Marciu, Robderouă – Ionuț Botoroagă, Țonțonel – Adrian Tudor, Gârneață – Răzvan Rusan, Firfirică – Emilian Teofil Stănică, Străjer – Dragoș Andronie, Străjer – Andrei Dobre, Străjer – Mihai Manea, Străjer – Mișu Nărămzoiu, Străjer – Constantin Ciuică
Secretar literar: Denisa Neațu
Producător: Marius Pîrlea
Sufleor: Ramona Popa
Regizor tehnic: Mihai Manea
Operator Video: Florin Chirea
Lumini: Marian Tudorache
Sunet: George Udrea
Durata spectacolului: 100 de min. fără pauză
Genul spectacolului: basm comic pentru toate vârstele
Piesa de teatru Țara lui Gufi a fost scrisă în timpul regimului comunist din România, o perioadă marcată de opresiune politică, cenzură și control asupra libertății de exprimare. Țara lui Gufi este o piesă de teatru care spune povestea unei lumi fantastice, populate de personaje ciudate și amuzante, în care realitatea și fantezia se împletesc într-un mod neașteptat. Piesa combină umorul cu momente de reflecție profundă, explorează teme legate de condiția umană, libertate și conformism, într-un mod metaforic. Acțiunea se desfășoară într-un univers oniric, unde personajele trăiesc într-o lume controlată de Gufi. Piesa este o reflexie asupra puterii, manipulării și pierderii identității în fața sistemelor autoritare.
„Condiția regizorului este una de interpret și a doua de creator. Țara lui Gufi imaginată de mine mi-aș dori să arate așa cum a gândit-o Matei Vișniec, să nu-și piardă sufletul și sensul scriiturii autorului, pentru că dumnealui a provocat această bucurie de a mă implica în acest proiect și apoi, la nivel de fantezie scenică, să-mi aparțină.
Țara lui Gufi este o țară în care puful de păpădie zboară și nu e văzut, unde norii sunt pe cer, dar nu pot să fie văzuți, unde luna, soarele, stelele există, însă oamenii nu se pot bucura de acest minunății, până la un moment dat când cineva le „ridică pleoapele”.
Există o punte spirituală peste ani… în urmă cu trei decenii, la absolvirea facultății, monologul Sufleurul fricii m-a făcut să mă îndrăgostesc iremediabil de scriitorul Matei Vișniec, dar întâlnirea noastră recentă a declanșat o altă curiozitate: care este acea scriitură a lui Matei Vișniec care ar avea nevoie de mine pentru a căpăta dimensiunea spectaculară dorită de autor?! Răspunsul este chiar Țara lui Gufi, spectacolul nostru, care s-a născut din dorința copilărească de a descoperi cât mai multe situații imaginate sau provocate de excepționalul text al autorului, cu permanentă grijă pentru dimensiunea candidă, jucăușă a acestuia.
Dacă ești atras neapărat de ceea ce e rău și pui accentul greșit, poate fi pierdut tocmai umorul, carisma personajelor, condiția deosebită a limbajului cu multe jocuri de cuvinte savuroase, cu proverbe românești, din această piesă care intră într-o categorie a textelor dificil traductibile.
Întâlnirea cu actorii fantastici ai trupei Naționalului craiovean a declanșat alegerea acestui text, devenind una dintre cele mai frumoase și fericite întâmplări artistice ale parcursului meu regizoral, o bucurie nemaipomenită.”
Dan Tudor
Ţara lui Gufi – o poveste personală cu… tîlc
„În urmă cu peste 40 de ani, cînd am scris Ţara lui Gufi, românii nu întrezăreau nici o lumină la orizont iar deprimarea era generală. Pentru mine literatura însemna unicul spaţiu de libertate, iar textele subversive singura formă de rezistenţă pentru ca spălarea pe creier operată de regimul comunist să nu devină totală.
Ţara lui Gufi este singura mea piesă care rezistă cu încăpăţînare la traducere. Au existat încercări, inclusiv din partea mea, dar se pierde prea mult din savoarea invenţiilor de limbaj.
Mă bucur ca un copil bătrîn întrucît regizorul Dan Tudor „reciteşte” scenic această piesă a mea de tinereţe şi că montarea este găzduită de Teatrul Naţional „Marin Sorescu” din Craiova. Scena craioveană mi-a adus, din 1989 încoace şi alte bucurii. Pentru ea am scris, de exemplu, piesa Occident Express în contextul unui interesant program propus de Convenţia Teatrală Europeană.
Revenind la Gufi şi la povestea mea plasată într-o imaginară ţară a orbilor… Sincer să fiu, niciodată, de la căderea comunismului încoace, nu mi-a fost atît de frică precum îmi este astăzi că noi forme de orbire sunt posibile. Din acest punct de vedere ceea ce scriam în urmă cu peste patru decenii rămîne perfect valabil ca mesaj: dacă nu vom şti să deschidem ochii nu vom şti într-o bună zi cum să deschidem cuşca în care ne va închide orbirea.”
Matei Vişniec

Atelier Scrapbooking de Mărțișor
2026-02-26 18:00 - 20:00
Ateliere in Familie – Ateliere de scrapbooking pentru tine si familia/prietenii tai – pentru conectare si exprimare prin creativitate. N-ai nevoie de experienta – doar de curiozitate si prezenta.
Cum se desfasoara atelierul
🖌️ Durata: 1,5 – 2 ore
🖌️ Ce cream: felicitari, pagini de scrapbooking, mini-albume, folio-uri
🖌️ Materiale incluse: carton, hartie de scrapbooking si decoratiuni premium, atent alese
🖌️ Aduceti voi: creion, rigla, foarfeca, banda dublu-adeziva si…mult entuziasm
🖌️ Format: ateliere fizice, grupuri restranse (8–20 persoane)
🖌️ Varsta: 6+ ani

Cafeneaua 12Doispe – la etaj

Atelierul de Mărțișor va include și o expoziție de albume scrapbooking, pentru a vedea concret cum arată aceste creații și unde poate duce, în timp, acest proces creativ.

💜💜💜 Pentru ca cei mici sa se simta in largul lor din prima, va incurajam sa veniti impreuna cu o prietena si copilul ei.
💜💜 Intrucat este nevoie de timp pentru pregatirea materialelor pentru fiecare participant la atelier, plata se face in avans, cu minim 4 zile inainte. Plata la locatie este indisponibila.
💜 Experienta speciala: La ocazii speciale (1 și 8 Martie, Paște, început și final de an școlar, Halloween, Crăciun), atelierul include și un moment foto de familie — o clipă oprită în timp, transformată pe loc într-o fotografie care devine parte din creația voastră.
––
In ritmul alert al vietii de azi, copiii si parintii traiesc unii in prezenta celorlalti, dar din ce in ce mai rar unii cu ceilalti, cu adevarat prezenti. Aceste ateliere au fost create tocmai pentru a oferi o ocazie, un spatiu sigur, creativ si calm in care timpul incetineste, presiunea dispare, iar conexiunea se mentine natural.
Atelierele de scrapbooking imbina creatia handmade cu mindfulness-ul informal, oferind copiilor si parintilor o experienta profunda de prezenta, bucurie si apropiere emotionala. Nu este vorba despre talent artistic sau rezultate perfecte, ci despre proces, despre a fi impreuna, a crea impreuna si a construi amintiri care raman.
Creativitatea devine aici o forma de calm. O invitatie de a atinge hartia, de a simti texturile si a savura culorile, pe de o parte, si de a respira, a ne lasa gandurile sa se aseze, a fi prezent, de alta parte.

Un Show de Primă Clasă - Stand-up Comedy cu Beniamin Vatavu, George Mesaroș și Traian Dobra
2026-02-25 20:30 - 22:00
Craiova: Un Show de Primă Clasă – Stand-up Comedy cu Beniamin Vatavu, George Mesaroș și Traian Dobra
Enoteca Social Bar, Craiova
Calea București
miercuri, 25 februarie, ora 20:30 acces de la 20:00
Deși am copilărit diferit, ne-au enervat aceleași lucruri.
Ne-au marcat copilăria tăierea porcului, desenele animate în maghiară și curățenia de sărbători. Am pus cele mai jenante amintiri într-un catalog, că să vă dăm teme de râs, de gândire, dar nu de casă.
Fie că te-a cucerit Traian la iUmor, te-a rupt Beni când l-ai vazut la The Mic sau poate chiar ai văzut special-ul lui George, dacă i-ai auzit măcar o dată, atunci știi că nu ai cum să pleci de la show fără să râzi.
Iar dacă prietenii tăi n-au auzit niciodată de ei, e momentul să-i aduci la show și să le demonstrezi ce gusturi bune ai!

Păsări de nisip
2026-02-25 18:00 - 19:30 | Teatrul Național Craiova – Sala Atelier, Str. A. I. Cuza, nr. 11, Craiova, Dolj, 200585, România
DISTRIBUȚIE:
ALINA MANGRA
ROXANA MUTU
MARIA POPA
MIRCEA MOGOȘEANU
COSMIN RĂDESCU
DRAGOŞ MĂCEŞANU
GABRIEL MARCIU
Regie Alexandru Boureanu
Co-regie Raluca Păun
Text Cristi Nedelcu
Scenografie Lia Dogaru
Concept video Florin Constantinescu
Producător delegat: Claudia Gorun
Foto credit: Cristian Floriganță, Florin Chirea
Regie tehnică: Mihai Manea / Cristian Petec
Lumini: Ovidiu Mustață, Ștefăniță Rezeanu
Operator sunet: George Udrea / Emy Guran
Operator video: Florin Chirea/Orlando Edward
Makeup: Minela Popa, Mihaela Guran
Data premierei: 29 iunie 2023
Un polițist care alege să încalce una dintre regulile de bază ale meseriei sale. Un complice de meserie îi alimentează indecizia. Fără să își dea seama, realitatea nu mai este ceea ce pare a fi. Cum se poate ajunge ca fiica lui să fie ademenită de indivizii de care ar trebui s-o protejeze, conform „fișei postului”? Conflicte apparent minore degenerează treptat până când mai multe vieți sunt distruse. Cel care o seduce și o exploatează este un tânăr dreamer – ca și ea. Visul se sparge – viețile distruse nu mai pot fi recuperate decât în amintire.
Cuvântul autorului
„Textul Păsări de nisip este a doua mea incursiune în universul relațiilor părinți-adolescenți, după Paso Doble. Cred că este una dintre problemele importante ale societății de azi. Și nu numai de azi. În definitiv, și Romeo și Julieta este o piesă despre relația dintre tineri și părinți. Cumva, pentru mine este încă un mister cum adolescenții rebeli de ieri se transformă în părinții care nu se înțeleg cu adolescenții rebeli de azi. Iar aceste probleme care, știu, sunt de când lumea, se suprapun, sau mai bine spus se împletesc cu tarele societății de azi.”
Păsări de nisip nu este doar un text despre traficul de persoane și despre cum ajunge cineva în acest malaxor de vieți și destine. Este și o încercare de a pune în fața societății de azi o oglindă.” (Cristi Nedelcu)

Fă-mi loc!
2026-02-24 20:00 - 21:30 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
FĂ-MI LOC! – o comedie romantică despre întâlniri neașteptate și emoții adevărate 24 februarie 2026 Ora: 20:00
Teatrul National Marin Sorescu CRAIOVA. În ajunul Crăciunului, doi străini se întâlnesc într-o cușetă de tren…Ea – o femeie liberă, plină de viață.El – un bărbat cu principii, pus față în față cu o situație care îi va răsturna lumea. „Fă-mi loc!” e o poveste tandră și amuzantă despre singurătate, apropiere și nevoia de a fi înțeles. Un spectacol care te face să râzi, să simți și să reflectezi. Cu Medeea Marinescu și Marius Manole Rezervă-ți locul acum – și fă-ți un cadou de Crăciun plin de emoție!

Fă-mi loc! spune povestea a doi tineri ce se regăsesc în ajunul Crăciunului în cușeta unui tren de noapte. Ea, o fată singură, șarmantă, aventurieră, el, un bărbat cu principii, pus in fața unui eveniment neprevăzut ce-i va răsturna întreaga existență.

Suntem în ajunul Crăciunului. E momentul în care simțim mai mult ca oricând să fim înconjurați de familie și de cei pe care îi iubim cu adevărat.
Hazardul îi aduce pe Manuel si Camilla împreună, doi oameni ce nu au aparent nimic în comun, ceea ce va genera nenumărate „scântei”. Însă amandoi caută să înțeleagă și să SE înțeleagă, amândoi au nevoie să se destăinuie, și mai mult, amândoi au nevoie de a se vindeca de singuratate.
Fă-mi loc! este un spectacol care ne invită să reflectăm asupra propriei noastre existențe dincolo de orice convenientă socială

Horațiu Mălăele & Nicu Alifantis - „Asta-i ce-am avut de zis…”
2026-02-24 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
Horațiu Mălăele & Nicu Alifantis – „Asta-i ce-am avut de zis…”
Filarmonica Oltenia, Craiova, Calea Unirii, nr. 16
marți, 24 februarie ’26, ora 19:00
O întâlnire de neuitat între două mari personalități ale scenei românești – Horațiu Mălăele și Nicu Alifantis – care aduc în fața publicului un spectacol ce îmbină poezia, muzica, umorul și emoția într-un mod unic.
Vă așteaptă o seară plină de glume savuroase, monologuri pline de spirit, versuri sensibile și acorduri care ating sufletul.
Un recital al eleganței, inteligenței și rafinamentului artistic, în care hohotele de râs se împletesc cu momente de liniște și reflecție.
„Asta-i ce-am avut de zis…” nu este doar un spectacol, ci o întâlnire între două lumi – teatrul și muzica – unite prin emoție și autenticitate.
Un eveniment ce promite să rămână mult timp în inimile celor prezenți.
Pentru buna desfășurare a concertului, accesul în sală este permis doar până la ora 19:10, iar copiii sub 7 ani nu pot participa; cei peste această vârstă plătesc bilet întreg. Contravaloarea biletelor nu se returnează.

Dragobetele sărută fetele
2026-02-23 19:00 - 21:00 | Teatrul pentru copii și tineret Colibri, Calea București, nr. 56, Craiova, Dolj, România
Teatrul pentru copii și tineret Colibri – Secția Folclor „Maria Tănase“, în parteneriat cu Centrul Județean de Cultură și Artă Dolj – Secția Ansamblul de dans popular „Maria Tănase” vă invită la spectacolul “Dragobetele sărută fetele”, ce se va desfăşura în data de 23 februarie 2026, de la ora 19:00 pe scena Teatrului Colibri.
Vă invităm pe toți, tineri și mai puțin tineri, să petrecem românește de Dragobete și să ne amintim cât de frumos este să iubești și să-ți împărtășești iubirea.
În spectacol vor evolua, alături de orchestră și dansatori, soliștii: Mariana Ionescu Căpitănescu, Constantin Enceanu, Marius Măgureanu, Lavinia Bîrsoghe, Liliana Popa, Aneta Şişu, Manuela Motocu, Liviu Dică, Cristian Bănăţeanu.
Conducerea muzicală este asigurată de Ion Cristian Munteanu.
Coregrafia este semnată de Ionel Garoafa.
Prezentatorii spectacolul vor fi soliștii de muzică populară: Luiza Turcu și Alex Golfin.
Biletele se pot procura de la Agenţia Teatrului Colibri Craiova, astfel:
luni în intervalul orar 9:00 – 17:00,
joi și vineri între orele 08:00 – 12:00 / 16:00 – 20:00,
sâmbătă între orele 09:00 – 13:00 / 15:00 – 19:00,
iar duminica, între 10:00 – 13:00.

Preț întreg: 50 de lei / persoană, preț redus: 30 lei pentru elevi, studenți, pensionari.
Mai multe informații se pot obține la tel.: 0251.412.473.

Cineplexx Classics: Jurnalul
2026-02-23 16:45 - 18:40 | Promenada Mall, Calea Severinului 61, Craiova, Dolj, România
Cineplexx Classics prezintă: Jurnalul
Pe 23 februarie la Cineplexx se vede pe marile ecrane filmul Jurnalul la un preț special de doar 12 lei/biletul!
Allie Hamilton și Noah Calhoun s-au întâlnit într-o seară la carnaval și se îndrăgostesc. Părinții ei nu consimt legătura fiicei lor, deoarece familia lui Noah nu este suficient de bogată și cunoscută, și hotărăsc să se mute departe, cât mai departe de Noah. Allie a așteptat mult timp ca Noah să îi răspundă la scrisori, dar după mai mulți ani hotărăște să se logodească cu Lon, un chipeș soldat american. Măcinată încă de dragostea pe care o nutrește față de Noah, Allie decide să îi facă o vizită acestuia și constată că sentimentele lor sunt încă vii. Acum este momentul ca Allie să aleagă între Noah și proaspătul ei logodnic.
2D SUBTITRAT ÎN LIMBA ROMÂNĂ:

Stand-Up politic cu Serghei - "Blugi, banane, comentarii"
2026-02-22 20:00 - 21:30 | Enoteca Social Bar, Calea Bucuresti 78a, Cladire de birouri Electroputere Parc, Craiova, Dolj, România
Craiova: Stand-Up politic cu SERGHEI – „Blugi, banane, comentarii”
Enoteca Social Bar, Craiova
duminică, 22 februarie ’26, ora 20:00 acces de la 19:00
Ești gata pentru o porție zdravănă de realitate nefiltrată? Serghei scoate la tablă clasa politică într-un show de stand-up care combină poveștile din „epoca de aur” cu gafele epocii de acum.
De ce ne-au rămas bananele un etalon al bunăstării? De ce blugii sunt o propagandă vestică în România și, mai ales, de ce mai sunt relevante comentariile de pe Facebook? Serghei transformă frustrarea zilnică în comedie pură. Fără cenzură, fără menajamente, doar umor politic de calitate.
Locuri limitate. Opinia e gratuită, biletul e investiție în sănătatea ta mintală.

Stand-up Comedy cu Ionuț Țigănescu și George Țintă
2026-02-22 19:00 - 21:00
Craiova: Stand-up Comedy cu Ionut Tiganescu si George Tinta

Ribs HOUSE, Craiova
Strada Basarabia 21c, Craiova 200212
duminică, 22 februarie, ora 19:00

Ionuț Țigănescu și George Țintă vin în orașul tău cu un spectacol de Stand-up Comedy la Ribs House! Duminică, 22 februarie de la ora 19:00

Rezervări și informații la numărul 0765 99 66 19.Locurile sunt limitate.

Pescuitorii de perle
2026-02-21 19:00 - 21:00 | Cercul Militar Craiova, Str. Marin Sorescu, nr. 2, Craiova, Dolj, 200642, România
Pescuitorii de perle – Operă în 3 acte de Georges Bizet
după libretul lui Michel Carré și Eugène Cormon.
Premieră mondială: 30 septembrie 1863, la Teatrul Liric din Paris.
Durată: 2h
Orchestra, Corul și Baletul Operei Române Craiova
Regie artistică, scenografie, costume și lumini: l’Oiseleur des Longchamps (Franța)
Asistent regie artistică: Arabela Tănase
Realizare scenografie: Răsvan Drăgănescu
Coregrafie: Laurențiu Nicu
Actul I
O plajă de pe Insula Ceylan. Pescarii se întorc ca în fiecare an la locul de pescuit pe care îl oferă musonul. Zurga este ales șeful clanului. Sosește Nadir, prietenul din copilărie al lui Zurga. Împreună, își povestesc trecutul și pasiunea de odinioară pentru o preoteasă pe care au zărit-o la Candi. Amândoi și-au înăbușit sentimentele pentru a nu-și pune în pericol prietenia. Bătrânii satului au plecat să o caute pe cea care, fecioară, trebuia să liniștească marea și să favorizeze pescuitul cu cântecele sale. Tradiția prevedea ca tânăra fată să fi depus jurământ de castitate. Nadir își dă seama că Leila este fata care îi fermecase pe amândoi. Leila îl recunoaște pe Nadir pe care îl visase în secret.
Actul II
Ruinele unui templu. Leila se odihnește. Preotul Nourabad îi reamintește obligațiile. Ea îi povestește că într-o zi și-a riscat viața pentru a salva un străin. Acesta i-a oferit atunci un colier. Mai târziu, Nadir se întâlnește cu Leila pe stâncile care înconjoară marea. Tinerii își mărturisesc iubirea și hotărăsc să se vadă în fiecare seară, însă marele preot îi găsește și cheamă pescarii și pe Zurga. Acesta o recunoaște pe Leila, preoteasa de altădată, cuprins de gelozie, îi condamnă pe cei doi trădători la moarte. O furtună îngrozitoare se pornește. Pescarii, înfrigurați, sunt convinși că este vorba despre răzbunarea zeilor ofensați.
Actul III
Scena 1: Zurga se plânge și regretă cruzimea de care a dat dovadă. Leila încearcă să îl înduplece pe acesta să-l ierte pe Nadir, însă nu reușește decât să-i reînvie gelozia lui Zurga. Înainte de a o lua, îi cere ca după moartea sa să îi dea mamei sale colierul. Zurga își dă seama că este bijuteria pe care i-o oferise adolescentei care îl salvase mai demult.
Scena 2: Pescarii așteaptă zorile pentru a-i executa pe Nadir și Leila, însă Zurga reacționează: câmpul arde. Toți aleargă. Zurga, care aprinsese focul pentru a crea o diversiune, îi eliberează pe Nadir și pe Leila și îi obligă să fugă. Rămâne singur și se sacrifică…

Iconic Movie Soundtracks
2026-02-21 18:00 - 19:00 | Filarmonica Oltenia, Calea Unirii, nr. 16, Craiova, Dolj, 200585, România
Iconic Movie Soundtracks

Filarmonica Oltenia, Craiova
21 februarie 2026, 18:00

✨ Experimentați farmecul concertelor „Multisenzorial”, unde locații impresionante din România sunt transformate în scene fascinante pentru un eveniment muzical captivant. Aceste concerte oferă o experiență multisenzorială unică, invitând publicul să se scufunde într-o atmosferă unde lumina lumânărilor și puterea muzicii se contopesc pentru a crea o experiență de neuitat. Fiți parte din atmosfera creată de cele mai consacrate coloane sonore aduse la viață de artiști talentați la Filarmonica Oltenia din Craiova, toate sub strălucirea a mii de lumânări.

Informații Generale
📍 Locație: Filarmonica Oltenia, Craiova
🗓️ Data și ora: 21 februarie 2026, ora 18:00
⏳ Durata: Concertul durează 60 de minute (porțile se deschid cu 30 minute înainte de începerea concertului)
🚫 Vârsta minimă: 8 ani sau mai mare
Program
🎼 The Crown (intro)
🎼 Phantom of the Opera
🎼 Gladiator
🎼 Friends
🎼 Ani de liceu
🎼 The Godfather
🎼 Jungle Book
🎼 Mama Mia
🎼 Skyfall
🎼 Interstellar
🎼 The Hobbit
🎼 Schindler’s List
🎼 Pirates of the Caribbean
🎼 Games of Thrones
⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯
Informații Importante
☝🏻 Evenimentele Multisenzorial sunt concepute pentru a stimula mai multe simțuri – vizual, auditiv și olfactiv. În sală vor fi prezente parfumuri ambientale utilizate pentru a completa atmosfera artistică. Dacă știți că aveți alergii sau sensibilități la anumite mirosuri, vă rugăm să țineți cont de acest aspect înainte de achiziția biletelor.
🕯️ Vă rugăm să rețineți că toate lumânările din producția noastră sunt cu mecanism electric, din motive de siguranță.

Conferința 170 de ani de la dezrobirea juridică și socio-economică a romilor
2026-02-20 10:00 - 12:00 | Muzeul Cărții și Exilului Românesc, Str. 24 Ianuarie nr. 4, Craiova, Dolj, România
Muzeul Cărții și Exilului Românesc găzduiește vineri, 20 februarie 2026, la ora 10, un eveniment comemorativ organizat de Asociația Partida Romilor Pro-Europa – Sucursala Dolj.
Dedicat împlinirii a 170 de ani de dezrobire a romilor, evenimentul va reuni istorici, academicieni, cercetători și reprezentanți ai instituțiilor publice, într-o reflecție asupra semnificației istorice a momentului din 1856, când a fost consfințită abolirea robiei romilor în Țările Române.
Invitații vor susține alocuțiuni, intervenții tematice și evocări istorice ale acelui moment definitoriu în istoria României și în parcursul comunității rome către libertate, demnitate și drepturi civile.
Prin această comemorare, Asociația Partida Romilor Pro-Europa – Sucursala Dolj reafirmă angajamentul pentru păstrarea memoriei istorice, promovarea identității culturale și consolidarea valorilor democratice într-o societate incluzivă.
La finalul evenimentului, invitații vor asista la un moment muzical oferit de cvartetul Opera Română Craiova, care va interpreta un scurt program din repertoriul internațional.

Joia de Muzică ’26 – The Southern Cockroaches Live la Curte
2026-02-19 20:00 - 22:00 | Curtea Berarilor Craiova, Strada Traian Demetrescu 12, Craiova, Dolj, România
Hey, blues lovers! The Southern Cockroaches revin cu un concert Live la Curte! Brigada de blues din Oltenia ne invită la un nou prilej să cântăm, să dansăm și să umplem Curtea de bucurie!
Trupa fondată în anul 2014 este o prezență nelipsită pe scena națională de blues , dar și din festivaluri și competiții internaționale. La 𝐉𝐨𝐢𝐚 𝐝𝐞 𝐦𝐮𝐳𝐢𝐜𝐚̆ vin cu „jovialitate, franchețe și entuziasm dezinteresat” (AG Weinberger).
Pregătiți pentru o seară nebună?! The Southern Cockroaches dau start distracției, voi veniți la #Curte pentru o porție generoasă de blues oltenesc!
Open doors: 20:00 Biletele sunt disponibile în locație. Artist support: 50 lei Informații și rezervări: 0761.342.919

Concert extraordinar Bird in Space / Pasărea în văzduh
2026-02-19 18:00 - 19:30 | Filarmonica Oltenia, Calea Unirii, nr. 16, Craiova, Dolj, 200585, România
Pe 19 februarie 2026, Craiova marchează Anul Cultural dedicat lui Constantin Brâncuși printr-un eveniment special ce reunește muzică simfonică, recital și teatru – într-o seară gândită ca omagiu artistic, pe scena Filarmonicii Oltenia Craiova.
Punctul central al serii este lucrarea în primă audiție absolută Bird in Space / Pasărea în văzduh, semnată de compozitorul Dejan Ilijic, interpretată de Orchestra Simfonică, sub bagheta dirijorului Eduard Dabrowski.
Programul este completat de un recital special susținut de Eugenia Nicolae și de fragmente de teatru din piesa Șurubul de teasc, cu: Adrian Păduraru, Gheorghe Mândru, Oana Marcu, în regia Nicolae Poghirc. Evenimentul va fi prezentat de Cătălin Vieru.
Organizator: Consiliul Județean Dolj
📅 19 februarie 2026
🕕 Ora 18:00
📍 Filarmonica Oltenia Craiova
Acces
✅ Acces gratuit, pe baza invitațiilor disponibile pentru ridicare de la agenția de bilete (Calea Unirii 16).

Ghidaje gratuite în Cabinetul „Constantin Brâncuși” - Muzeul de Artă Craiova
2026-02-19 16:00 - 17:00 | Muzeul de Artă Craiova, Calea Unirii, nr. 15, Craiova, Dolj, România
Brâncuși și-a iubit sculpturile ca pe el însuși, ca pe sinele pe care dorea să-l arate lumii. O parte din el se află la Muzeul de Artă din Craiova, iar în fiecare an, pe 19 februarie, opera sa revine mai mult ca oricând în centrul atenției. De aceea, vă invităm să o privim mai atent și să vorbim despre moștenirea brâncuşiană, vizitând cabinetul care îi poartă numele. Sperăm ca prin prezentarea acestor lucrări, în contextul mai larg al operei sale aflate pe teritoriul României și al semnificației ei, în revoluția estetică pe care opera lui a reprezentat-o, să ni-l putem revendica pe Brâncuși în singurul mod cinstit față de el. Nu cu gelozie patriotardă, ci cu prețuirea de care trebuie să se bucure un artist titanic, care ne-a oferit și continuă să ne ofere, prin creația sa, un pașaport spre un tărâm neguvernat de timp sau de spațiu, ci de valori atemporale. Accesul acolo e condiționat doar de curiozitate, de o privire atentă și deschiderea afectuoasă spre frumos a fiecăruia dintre noi.

Muzeul de Artă Craiova vă invită pe 19 februarie 2026, ziua de naştere a lui Constantin Brâncuşi, să participați la ghidajele gratuite organizate pentru grupuri, realizate de muzeografi, după următorul orar:

Joi, 19 februarie 2026:
10:30 – 11:30
12:00 – 13:00
14:30 – 15:30
16:00 – 17:00

Înscrierile pentru ghidajele gratuite în Cabinetul „Constantin Brâncuși” se pot face la numărul de telefon 0251 412 342 sau adresa de e-mail info@muzeuldeartacraiova.ro.

Moment coregrafic „Brâncuși – începuturile creației”
2026-02-19 12:00 - 12:30 | Piața Mihai Viteazul, Craiova, Dolj, România
„BRÂNCUȘI – ÎNCEPUTURILE CREAȚIEI”
Moment coregrafic inedit de Ziua lui Constantin Brâncuși
Secția Ansamblul de Dans Popular „Maria Tănase”, din cadrul Centrului Județean de Cultură și Artă Dolj, sub egida Consiliului Județean Dolj, aduce în fața publicului un moment special, în care dansul devine formă și simbol.
Sub coregrafia maestrului Ionel Garoafă, dansatorii reinterpretează, prin mișcare și expresie artistică, elementele emblematice create de Constantin Brâncuși – Poarta Sărutului, Masa Tăcerii și Coloana Infinitului, transformând patrimoniul sculptural românesc într-o experiență scenică plină de forță și emoție.
Un dialog spectaculos între tradiție, artă și spiritualitate românească, astăzi, 19 februarie 2026, ora 12:00, în Piața Mihai Viteazul din Craiova.
Acest montaj coregrafic aduce un omagiu marelui sculptor român Constantin Brâncuși.
Momentul coregrafic scoate în evidență începuturile creației sale, surprinzând clipa în care arta lui Brâncuși prinde viață.
Prin această lucrare coregrafică se dorește evidențierea măreției marelui artist oltean, Constantin Brâncuși.

Concert cameral Trio Romantik
2026-02-18 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
MIERCURI, 18 FEBRUARIE 2026, ora 19:00
Muzică de cameră TRIO ROMANTIK
EMIL VIȘENESCU (clarinet), ELVIS CIUCULESCU (violoncel), TOMA POPOVICI (pian)
În program:– Ludwig van Beethoven: Trio pentru clarinet, violoncel și pian, op. 38, „Marele Trio” după septetul op. 20
– Alexander Zemlinsky: Trio în Re minor pentru clarinet, violoncel și pian, op. 3
– Nino Rota: Trio pentru clarinet, violoncel și pian

Vocile LGBTI Craiova / Workshop comunitar
2026-02-18 18:00 - 20:00 | Smart Cup, Str. Popa Șapcă, nr. 14, Craiova, Dolj, România
Continuăm să construim comunitatea LGBTI din Craiova printr-o nouă întâlnire, de data aceasta axată pe dialog și ascultare. „Vocile LGBTI Craiova” este un eveniment în care ne adunăm într-un spațiu sigur, într-un cerc de discuții, pentru a ne cunoaște mai bine și pentru a vorbi deschis despre nevoile comunității locale.
Ne dorim să discutăm despre ce înseamnă siguranța pentru persoanele LGBTI din Craiova, ce lipsește, ce funcționează și ce am putea construi împreună mai departe.
Evenimentul se adresează persoanelor LGBTI și aliaților, doar persoane majore de peste 18 ani, iar participarea are loc într-o locație închisă, prietenoasă, unde confidențialitatea și respectul sunt esențiale.
Când: Miercuri, 18 februarie 2026 Ora: 18:00 Unde: Smart Cup (str. Popa Șapcă 14, Craiova)

Înscrierile se fac prin acest formular: https://forms.gle/MRTWPM6TbqTaoit46
–Evenimentul este organizat de MozaiQ și co-finanțat de Comisia Europeană, cu sprijinul Transatlantic Foundation și ILGA Europe. Opiniile exprimate sunt ale organizatorilor și nu reprezintă în mod obligatoriu poziția partenerilor sau a finanțatorilor.

Ateliere de origami
2026-02-15 14:00 - 18:00 | Electroputere Parc Mall, Calea București, nr. 80, Craiova, Dolj, România
🌸 Ateliere de origami la EPMALL – e momentul să te îndrăgostești de shopping!
🌸✨ Japonia la Craiova, de Valentine’s Day |
În așteptarea cireșilor înfloriți, aducem un strop de cultură Japoneză la Craiova
Înscrie-te la atelierul de Origami și bucură-te de experiența inedită alături de artista Ayako Funatsu, transformând fiecare foaie într-o declarație de dragoste.
📅 14 & 15 februarie
⏰ 14:00 – 18:00
🕒 Un atelier la fiecare 30 de minute
👥 Maximum 25 de participanți / atelier
Trăiește acest moment plin de poezie și echilibru împreună cu cineva drag sau oferă-ți ocazia de a învăța ceva nou, delicat precum cireșii înfloriți.
🌸 Participarea este gratuită, însă locurile sunt limitate. 👉 Fiecare participant trebuie să se înscrie individual, iar participarea va fi confirmată telefonic, în funcție de disponibilitate.

Expoziție Capodopere redescoperite ale începutului de secol
2026-02-15 11:00 - 20:00 | Gloriæ Art Gallery, Str. Alexandru Macedonski, Nr. 49, Craiova, Dolj, România
Capodopere redescoperite ale începutului de secol • O expoziție rară • 14–15 februarie • Gloriae Gallery • Organizată de Ans Azura

În perioada 13 – 15 februarie 2026, spațiul Gloriae Art Gallery din Craiova va găzdui expoziția Capodopere redescoperite ale începutului de secol, care oferă publicului ocazia de a admira lucrările care vor fi scoase la licitație în cadrul Ans Azura, programată pentru 26 februarie 2026.
Vernisajul expoziției va avea loc vineri, 13 februarie, de la ora 18:00.
Lucrările expuse vor putea fi achiziționate în cadrul licitației Ans Azura, Masters of Modernity – A History of Romanian Modern Art, ce se va desfășura online, pe 26 februarie 2026, începând cu ora 19:00.
Expoziția explorează conexiunile profunde dintre arta românească și modelele artistice europene. Printre punctele de atracție ale expoziției se numără lucrări semnate de Ioan Andreescu, Theodor Aman, Theodor Pallady, Ștefan Luchian, Alexandru Ciucurencu, Corneliu Baba, a căror viziune a marcat evoluția modernismului în România.
Capodopere redescoperite ale începutului de secol
Expoziția Capodopere redescoperite ale începutului de secol propune o incursiune structurată în modernismul românesc, reunind lucrări ce marchează momentele de sinteză între rigoarea academică și libertatea noilor limbaje vizuale ale secolului XX. Dincolo de o cronologie rigidă, selecția evidențiază modul în care artiștii români au asimilat modelele occidentale, transformându-le într-un discurs vizual autentic și profund originale.
Nucleul expoziției este format din Peisaj, luminiș de pădure și La păscut, două lucrări semnate de Ștefan Luchian care surprind modul în care natura devine sursă de culoare și emoție. Prezența lui Ioan Andreescu prin lucrarea Peisaj de dimineață marchează trecerea de la pictura clasică la pictură modernă prin peisajul abordat ca o problemă de structură și echilibru vizual.
Un pilon central al expoziției îl reprezintă dialogul dintre scena artistică românească și spațiul european. Această deschidere este ilustrată prin influențele franceze aduse de Samuel Mützner, dar și prin portretele lui Theodor Aman, care îmbină armonios rigoarea academică cu specificul local. Parcursul este completat de sculpturile lui Ion Irimescu, ale cărui lucrări aduc o notă de simplitate și claritate formelor umane.
Selecția este întregită de nume mari precum Nicolae Tonitza, Theodor Pallady și Camil Ressu, oferind o imagine completă asupra artei românești.
…………………………………………………………………………………………………
Ans Azura este o casă de licitații de artă fondată în 2021, care reunește experți dedicați promovării operelor de calitate muzeală din Europa Centrală, de Est și Orientul Mijlociu.
Gloriae Art Gallery este prima galerie de artă independentă din Craiova. Spațiul funcționează ca un centru vibrant unde artiștii și colecționarii se conectează prin emoție, dialog și dorința de a promova libertatea creativă.
Expoziția poate fi vizitată pe 14 și 15 februarie, în intervalul orar 11:00–20:00, la Gloriae Art Gallery, situată pe strada Alexandru Macedonski nr. 49, Craiova.
De asemenea, expoziția va fi deschisă publicului și la sediul Ans Azura din București, pe strada Speranței nr. 21, în perioadele 9–11 februarie și 17–26 februarie, zilnic între 10:00 și 18:00.

Târgul de Nunți Wedding Fever Craiova 2026 – ediția a XV-a
2026-02-15 10:00 - 18:00 | Sala Polivalentă, Bvd. Ilie Balaci, nr.6, Craiova, Dolj, România
Craiova: Targul de Nunti Wedding Fever
Sala Polivalenta, Craiova
Bulevardul Știrbei Vodă 32, Craiova 200653
13-15 februarie ’26 acces de la 10:00
Târgul de Nunți Wedding Fever Craiova – Ediția a XV-a
13–15 februarie 2026 • Sala Polivalentă Craiova.
Cel mai așteptat eveniment dedicat viitorilor miri revine la Craiova!
Între 13 și 15 februarie 2026, la Sala Polivalentă, are loc Târgul de Nunți Wedding Fever, ediția a XV-a – un weekend plin de inspirație, reduceri exclusive și experiențe premium.
✔ Peste 100 de expozanți din toate domeniile: rochii de mireasă, costume, locații de evenimente, foto-video, candy bar, flori, bijuterii, beauty, entertainment și multe altele
✔ Oferte și pachete speciale disponibile exclusiv pe durata târgului
✔ Degustări, demonstrații live și consultanță gratuită
✔ Premii, surprize și concursuri pentru vizitatori
Noutățile ediției 2026:
✨ VIP Lounge pentru vizitatorii care câștigă invitații speciale sau achizitioneaza bilete VIP
✨ Acces Early Entry pentru cuplurile selectate ( 100 bilete disponibile pentru vineri, 13 februarie 2026
✨ Wedding Fever Awards – Gala Furnizorul Anului
✨ Wedding Fever Magazine – revista oficială a târgului
✨ Cartele NFC pentru o experiență modernă de networking
✨ Stilist personal pentru mirese – o experiență premium, în care viitoarele mirese primesc sfaturi personalizate despre:
alegerea rochiei potrivite siluetei
selectarea furnizorilor în funcție de stilul nunții
culori, decoruri și direcții estetice adaptate fiecărei mirese
cum să își optimizeze bugetul fără compromisuri
Pe scurt: o ghidare profesionistă, exclusivă, disponibilă doar în cadrul târgului, pentru o experiență completă și relaxată ( serviciu disponibil pentru cei care achizitioneaza bilete VIP).
Program:
Vineri: 11:00 – 18:00
Sâmbătă: 10:00 – 18:00
Duminică: 10:00 – 18:00
Sala Polivalentă Craiova
Acces pe bază de bilete.
